1977-ben egy Heskethtel mutatkozott be a Formula–1-es mezőnyben. Egy évvel később már egy Lotus 78-assal versenyzett, nem sok sikerrel. A következő évben Lotus 79-essel versenyzett, de a siker ebben az évben is elmaradt, az utolsó három futamra rendelt magának egy karosszériát, és azzal versenyzett. Az idény második felében a Brabham-hez igazolt, Ricardo Zunino helyét foglalta el, és Nelson Piquet csapattársa lett. 1981-ben a csapat nagyszerű kocsijával három, a San Marinói, Német és a holland nagydíjon is negyedik lett.